b'\n_START_ARTICLE_\nTauras Adomavi\xc4\x8dius\n_START_PARAGRAPH_\nTauras Adomavi\xc4\x8dius (g. 1945 m. bir\xc5\xbeelio 5 d. Kaune) \xe2\x80\x93 Lietuvos trombonininkas, dirigentas, kompozitorius.\n_START_SECTION_\nBiografija\n_START_PARAGRAPH_\n1965\xe2\x80\x931967 m. studijavo Lietuvos konservatorijos S. Paliuko trombono ir J. Domarko dirigavimo klas\xc4\x97se, 1967\xe2\x80\x931970 m. Leningrado konservatorijoje, V. Venglovskio trombono klas\xc4\x97je. 1970\xe2\x80\x931973 m. sta\xc5\xbeavo Leningrado konservatorijoje, 1978\xe2\x80\x931979 m. Pary\xc5\xbeiaus auk\xc5\xa1tesniojoje konservatorijoje._NEWLINE_Nuo 1963 m. grojo orkestre \xe2\x80\x9eTrimitas\xe2\x80\x9c, 1984\xe2\x80\x931997 m. orkestro dirigentas. 1965\xe2\x80\x931967 m. ir 1971\xe2\x80\x931978 m. grojo Lietuvos nacionaliniame simfoniniame orkestre. 1985\xe2\x80\x931991 m. Lietuvos televizijos ir radijo lengvosios muzikos orkestro vyr. dirigentas. Sub\xc5\xabr\xc4\x97 Lietuvos nacionalin\xc4\x97s filharmonijos trombon\xc5\xb3 kvartet\xc4\x85 ir varini\xc5\xb3 pu\xc4\x8diam\xc5\xb3j\xc5\xb3 kvintet\xc4\x85, su jais koncertavo. Nuo 1970 m. Lietuvos konservatorijos, nuo 1994 m. ir M. K. \xc4\x8ciurlionio men\xc5\xb3 gimnazijos d\xc4\x97stytojas; nuo 1991 m. docentas. 2007 m. prisid\xc4\x97jo \xc4\xafgyvendinant pirmosios vasaros meno akademijos \xe2\x80\x9eArt Baltica\xe2\x80\x9c projekt\xc4\x85 \xe2\x80\x93 dirbo su jaunimo simfoniniu orkestro pu\xc4\x8diam\xc5\xb3j\xc5\xb3 grup\xc4\x97mis, kameriniais ansambliais. Nuo 2010 m. profesorius._NEWLINE_Suk\xc5\xabr\xc4\x97 k\xc5\xabrini\xc5\xb3 pu\xc4\x8diamiesiems instrumentams, ansambliams, pu\xc4\x8diam\xc5\xb3j\xc5\xb3 instrumentiniam orkestrui.'